ฮิลลารี คลินตัน กล่าวแก้ต่างให้นโยบายของรัฐบาลชุด ปธน.บารัค โอบาม่า เรื่องเกาหลีเหนือ และอิหร่าน
รัฐมนตรีว่าการกระทรวงการต่างประเทศอเมริกัน ฮิลลารี คลินตัน กล่าวแก้ต่างอย่างแข็งขันให้กับนโยบายของรัฐบาลชุดประธานาธิบดี บารัค โอบามา ที
รัฐมนตรีว่าการกระทรวงการต่างประเทศอเมริกันฮิลลารี คลินตัน บอกเกาหลีเหนือ และอิหร่านพร้อมๆ กันว่า ขอให้เลิกการแสวงหาอาวุธนิวเคลียร์และขอให้กลับมาเจรจากัน รัฐมนตรีว่าการกระทรวงการต่างประเทศอเมริกันฮิลลารี คลินตันผู้เพิ่งกลับมาจากการเดินทางไปเจรจากับประเทศในเอเชียกล่าวทางรายการ "Meetthe Press" ของข่ายโทรทัศน์ เอ็นบีซี ว่าเกาหลีเหนือตกอยู่อย่างโดดเดี่ยวมากกว่าเก่าและว่ารัฐบาลเกาหลีเหนือต้องตระหนักในข้อเท็จจริงที่ว่าโลกนั้นเป็นน้ำหนึ่งใจเดียวกันและจะไม่มีรางวัลตอบแทนสำหรับความประพฤติชั่วร้าย เสียง ท่านรัฐมนตรีกล่าวไว้ตอนนี้ว่า "เราต้องการให้เกาหลีเหนือกลับมาสู่โต๊ะเจรจาและเป็นส่วนหนึ่งของการที่นานาประเทศ เพียรพยายามที่จะทำให้ปลอดนิวเคลียร์"ท่านรัฐมนตรีกล่าวชี้ให้เห็นถึงการร่วมมือกันอย่างแข็งขัน ในบรรดาประเทศที่เกี่ยวพันกับประเด็นปัญหาเกี่ยวกับเกาหลีและกล่าวถึงจีนโดยเฉพาะเจาะจงว่า มีจุดยืนที่ดีและก่อให้เกิดผลจีนเป็นเจ้าภาพจัดการประชุมระหว่างหกฝ่าย ณ กรุงปักกิ่ง ท่านรัฐมนตรีกล่าวไว้ตอนนี้ว่า "เรารู้สึกพอใจอย่างยิ่งที่จีนแสดงความผูกพันเกี่ยวกับการลงโทษ และเรื่องที่จีนแจ้งให้เกาหลีเหนือทราบเป็นการภายใน" เมื่อมีการถามรัฐมนตรีว่าการกระทรวงการต่างประเทศอเมริกันฮิลลารี คลินตัน เกี่ยวกับลู่ทางความหวังที่จะมีการเจรจาพาทีกับอิหร่าน เกี่ยวเรื่องโครงการนิวเคลียร์ของอิหร่านท่านรัฐมนตรีตอบว่าการเจรจากับบรรดาผู้นำของอิหร่าน มิได้เป็นเรื่องขัดผลประโยชน์ถึงแม้ว่าการทะเลาะทุ่มเถียงเกี่ยวกับผลการเลือกตั้งประธานาธิบดีอิหร่านยังคงมีอยู่ต่อไปก็ตามและว่าถ้ามองย้อนกลับไปดูเหตุการณ์ในประวัติศาสตร์ในระยะที่ไม่นานนักเราจะเห็นว่าสหรัฐเจรจากับรัฐบาลของหลายประเทศที่เราไม่คิดว่าเป็นตัวแทนของประชาชนขอให้ดูเรื่องการเจรจาทั้งหลายแหล่กับสหภาพโซเวียต และการเจรจากับจีนคอมมิวนิสต์ ที่ช่วยให้ฝ่าฟันอุปสรรคกันได้ในเวลาต่อมา เมื่อสัปดาห์ที่แล้วรัฐมนตรีว่าการกระทรวงการต่างประเทศอเมริกัน ฮิลลารี คลินตันพูดอย่างคลุมเครือ เกี่ยวกับการจัดตั้งระบบป้องกันอาวุธนิวเคลียร์เพื่อคุ้มครองบรรดามิตรประเทศในตะวันออกกลาง ถ้าเผื่ออิหร่านเกิดใช้อาวุธนิวเคลียร์โจมตีท่านรัฐมนตรีไม่ยอมพูดในรายละเอียดทางรายการโทรทัศน์ "Meetthe Press" แต่เน้นว่าท่านมิได้ตั้งใจที่จะพูดส่อเป็นนัยว่าอิหร่านนั้นจะเป็นประเทศที่มีอาวุธนิวเคลียร์อย่างหลีกเลี่ยงมิได้ ท่านรัฐมนตรีกล่าวว่า บรรดาผู้นำอิหร่านต้องเข้าใจว่าสหรัฐจะไม่มีวันยอมให้อิหร่านพัฒนาอาวุธนิวเคลียร์เป็นอันขาด เวลาเดียวกกัน รัฐมนตรีว่าการกระทรวงการต่างประเทศอเมริกัน ฮิลลารี คลินตันกล่าวเร่งเร้าอิสราเอลให้ให้เวลาแก่นโยบายอเมริกัน เกี่ยวกับอิหร่านเพื่อทำงานให้ได้ผลนั้นให้มากยิ่งขึ้นเป็นที่มองเห็นกันว่าโครงการอาวุธนิวเคลียร์ของอิหร่านนั้น มุ่งเล่นงานอิสราเอลเป็นเป้าหมายหลักและเป็นที่เกรงกันด้วยว่าอิสราเอลอาจชิงโจมตีตัดหน้าต่ออิหร่าน ท่านรัฐมนตรีตั้งข้อสังเกตว่า เจ้าหน้าที่ระดับสูงของสหรัฐจะพบหารือกับบรรดาผู้นำของอิสราเอลภายในสองสามวันข้างหน้า และจะรับฟังข้อวิตกห่วงใยของพวกเขา